Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004.
Paragraph Index: 1188

1. Készpénzletét A készpénzletét-biztosítékot az MVH-nak a Magyar Államkincstárnál vezetett 10032000–00287560–00000024 számú Biztosíték számlájára kell befizetni. A készpénzletét formájában nyújtott biztosíték befizetése kizárólag pénzintézeti átutalással történhet meg. A befizetõnek az átutalási megbízáson a bank által elõírt adatokon kívül a „Közlemény” rovatban fel kell tüntetnie a termelõi szervezet nevét, ügyfél-regisztrációs számát, illetve a biztosítékfizetési kötelezettség típusát (jelen esetben „belpiaci támogatás” – ennek megjelölése hiányában a biztosíték az MVH-val szemben fennálló összes kötelezettségre felhasználható). A benyújtott és felszabadított készpénzletét visszafizetése az MVH Biztosíték- és Követeléskezelési osztályára eljuttatott írásos kérelemre történik (Postacím: 1385 Budapest 62., Pf. 867, fax: 06-1-577-13-14; személyesen: 1054 Budapest, Alkotmány u. 29.). A nyilatkozat hiányában a szabad biztosíték az eredetileg megjelölt kötelezettségtípusra továbbra is felhasználható. Az MVH a befizetett készpénzletétet kizárólag a termelõi szervezet regisztráció során megadott pénzintézeti számlájára utalja vissza. A regisztrált pénzintézeti számlaszám a G002 számú nyomtatvány benyújtásával módosítható.

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes